L'Ermitage Quagga Lodge | LekkeSlaap
L'Ermitage Quagga Lodge
30% af Kry 30% af. Geldig vanaf 10 Mrt 2020 tot 30 Apr 2020.
L'Ermitage Quagga Lodge: Hooffoto's
L'Ermitage Quagga Lodge: Two Bedroom Chalet
Adres: L'Ermitage Game-weg, Langs die R399, Velddrif, 7365, Wes-Kaap
L'Ermitage Quagga Lodge bied 'n selfsorgwegbreek aan die Bergrivier se oewer, minder as 10 km van Velddrif aan die Weskus af. Hiér by die lodge sal gaste 'n ongerepte Weskus-ervaring geniet.
Verblyf L'Ermitage Quagga Lodge word in 5 modern versierde chalets met uitsigte oor die rivier aangebied. Elke chalet het 2 slaapkamers met en suite-badkamers, 'n ruim sit- en eetarea, 'n ten volle toegeruste kombuis, en 'n binne- en buitebraai. Elke chalet het gratis WiFi, 'n TV met sekere DStv-kanale en moderne plafonwaaiers.
Die chalets kan op 'n selfsorg- of B&B-basis bespreek word. Gaste het die geleentheid om 'n bootrit met sonsondergang, of skemerkelkies soos die son agter die rivier sak te geniet.
L'Ermitage Quagga Lodge is die trotse tuiste van sowat 40 kwaggas wat weer uit uitwissing geteel is. Die lodge het ook 'n paar ander rare spesies, soos blonde wildebeeste, blonde gemsbokke, swartwitpense, springbokke en buffels. Die Bergriviermonding is ook 'n belangrike voëlhabitat waar sowat 30 000 voëls woon. Daaglikse wildritte is beskikbaar en bied die geleentheid om die pragtige diere in hulle natuurlike habitat te sien.
Om die pragtige omgewing te beskerm, probeer die lodge water en energie spaar en om nie by die natuurlike siklus van die omgewing in te meng nie. Die chalets is ontwerp en gebou op so 'n manier dat hulle 100% van sonkrag afhanklik is wat elektrisiteit reg deur die jaar genereer. Met dié indrukwekkende stelsel sal gaste nooit sonder elektrisiteit wees nie. Die lodge het ook 'n privaat boorgat en waterfiltreerstelsel.
L'Ermitage Game-weg, Langs die R399, Velddrif, 7365, Wes-Kaap
Kry 30% af. Geldig vanaf 10 Mrt 2020 tot 30 Apr 2020.
L'Ermitage Game Road Off the R399 7365 Wes-Kaap 086 999 0018 14:00-19:00 10:00 -32.821475 18.2210916